सामग्री: पुराने ज़माने में किसी गाँव में एक बूढ़ा आदमी रहता था. उसकी शादी को 20 साल हो गए थे पर वह औलाद की दौलत से महरूम था. भगवान की कृपा से बूढ़े की औरत का पाँव भारी था. नई-नई चीज़ें खाने को उसका जी चाहता था. बूढ़ा भी अपनी बिसात के मुताबिक़ उसे खाने की चीज़ें ला कर देता था.

एक रोज़ बूढ़े की बीवी को खट्टे-मीठे बेर खाने की बहुत ख़्वाहिश हुई. गरमी के मौसम में बेर कहाँ मिलते हैं. फिर भी बूढ़ा बेरों की तलाश में जंगलों में भटकता रहा. एक दिन जंगलों में इधर-उधर बेर तलाश करते हुए वह एक तालाब के किनारे पहुँचा तो एक बेर की झाड़ी नज़र आई. बूढ़े को बहुत खुशी हुई. वह अपने दोनों हाथों से बेर इकट्ठे करने लगा.

अभी झोली भर बेर ही तोड़े थे कि एक आदमख़ोर मगरमच्छ ने अपना बड़ा सा मुँह पानी से ऊपर निकाला और ज़ोर से साँस खींची. उसके साँस लेने से एक ज़ोरदार आँधी चली और बूढ़ा कमज़ोरी की वजह से अपने को न संभाल पाया और तालाब में आ गिरा. बूढ़ा अपने को संभालते हुए किनारे तक पहुँचना ही चाहता था कि मगरमच्छ ने इसके पाँव ही पकड़ लिए. बूढ़ा उससे कहने लगा,‘‘भाई खट्टे-मीठे बेरों की तलाश में मेरे पाँव घिस गए और फिर जब बेर मिले तो मेरे रास्ते में तू रोड़ा बनता है.’’

‘‘तेरी यह मक्कारी मुझपर कोई असर नहीं करेगी. बहुत दिनों से इंसान का गोश्त खाने को नहीं मिला. तेरी करारी ह़ड्डियों को चबाने में मुझे बहुत मज़ा आएगा. आज मैं तुझे खाऊँगा.’’ मगरमच्छ ने लार टपकाते हुए कहा.

‘‘क्यों. मुझे तू क्यों खाएगा’’

‘‘इसलिए क्योंकि तूने मुझसे बगैर इजाज़त लिए मेरे बेर लिए हैं.’’

‘‘भाई मैं यह बेर बहुत मजबूरी में ले रहा हूँ. मेरी बीवी की हालत कुछ ऐसी है. मैं और मेरी बीवी अब और ज़्यादा इंतज़ार नहीं कर सकते.’’  बूढ़े की बात सुनकर मगरमच्छ समझ गया.

‘‘ओह’’ अगर यह बात है तो मैं तुझे नहीं खाऊँगा. तू अपनी राह ले लेकिन मेरी एक शर्त है. ‘‘क्या शर्त’’ है. बूढे़ ने पूछा.

‘‘अगर लड़का होगा तो तेरा और लड़की हुई तो मेरी.’’

‘‘मंजूर’’ कहकर वह बेरों की झोली संभालते हुए चल दिया. वह अपने दिल में सोचने लगा कि मगरमच्छ उसे फिर कहाँ मिलेगा और अगर उसके यहाँ लड़का पैदा हुआ तो फिर तो परेशानी की कोई बात ही नहीं.

बूढ़ा अपनी बीवी की आव भगत में कोई कमी नहीं करता था. दिन पर लगा कर उड़ते रहे और एक दिन बूढ़े के घर एक खूबसूरत और बहुत तंदरूस्त लड़की पैदा हुई. बच्ची को देखकर उसे मगरमच्छ की बात याद आई तो वह...\nपिछली सामग्री को संक्षेप में निम्नानुसार किया जा सकता है:
लोककथा